Si Palui: Kopi Asli
”Lui aku manawari kopi asli, datang di kabupaten Banjar,” ujar urang nitu nang mangaku ngarannya Nanang Kani.
NGARAN damini banyak nang palsu beredar baik di jagad nyata maupun di jagad maya, kalau kada hati-hati pasti tatamu si pal nitu, Lui ai, ujar Garbus melempar tatakunan nang kada dijawabnya lagi.
“Manyinggung akukah ikam Bus?” Palui asa tasinggung.
“Kada ikam maksudnya , si pal nitu bukannya si Palui pang, tapi si palsu, jauh banar antara Palui wan palsu iya kalo?” Garbus manarangakan.
“Kalu ai jarku si pal nitu manyinggung aku?” ucap Palui lihum.
“Kada Lui ai,” Garbus lakas manyambat.
Matan bahari sudah terkenal di Kandangan ne sabagai kuta dudul asli. Kadada cuba itihi, adakah tapampang tulisan dudul palsu. Pasti asli berataan, damintu jua kalau handak manukar madu, pasti urang manawari madu asli, kadada madu palsu.
‘Asli banar madu nang kubawakan ne Lui ai?” ujar nang manjual madu mangaku bangaran Utuh Jardi ka Palui babarapa hari lalu singgah di rumahnya.
“Aku parcaya haja Utuh Jardi ai, Cuma aku sudah manukar madu Bima, nang rancak aku minum saban hari,” Palui badalih indah manukari madu Utuh Jardi.
“Ayuja Lui ai aku kada mangarasi jua kalau ikam kada handak manukari madu asli ampunku naya,” lakas bajauh Utuhnya.
Kada lawas ada pula urang nang datang ka rumah manawari Palui kopi asli.
min_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn